Ana García-Siñeriz

Ana María Aurora García-Siñeriz Alonso, ezagunagoa Ana García-Siñeriz izenez (Oviedo, Asturiasko Printzerria, 1965eko uztailaren 26a) kazetaria, aurkezle eta idazlea da.

 Bizitza 
Asturiasko hiriburuan, Oviedon, jaio zen eta hantxe eman zuen bere bizitzako lehen urtea. Gero, gurasoak Burgosera (Gaztela eta Leon) joan ziren bizitzera. Gaztelako hiri horretan bizi izan zen bost urte bete arte, eta handik Madrilera. Hantxe ditu etxea, familia eta lagunak. Hiru ahizpa ditu: Carolina, Sonia eta Silvia.

Kazetaritzan lizentziatu zen eta Espainiako Irrati Nazionalean eta Madrilgo Unibertsitate Konplutensean Irrati Masterra egin zuen. 

 Ibilbide profesionala 
Irratian hasi zuen bere ibilbide profesionala, lokaleko esatari eta erredaktore lanetan Pozuelo de Alarcóngo irrati batean. Gero, Televisión Española kateko Hablar claro (1988-1989) saioa zuzendu zuen, eta 1990. urteko abuztutik, albistegietako erredaktore- eta aurkezle-lanak egin zituen Canal+ telebista-katean; 1993-1994 denboraldian, gainera, Primer plano zinema-programa aurkeztu zuen. 

1995 eta 2005 urteen artean kate horretan bertan Lo + Plus elkarrizketa-programa aurkeztu zuen, baita Magacine saioa ere. Canal+ katean ere Oscar Sarien zeremonia eman zuen 1992. urtetik 2005. urteera, zineman aditua da eta. 

2005. urteko azaroan, Canal+ kateak bere lekua utzi zion Sogecableko kanal berri bati, Cuatrori. Kanal horretan, Siñerizek arratsaldeko magazina aurkeztu zuen, Channel nº4, Boris Izaguirrerekin batera. 2008. urteko otsailera arte eman zuten saioa. 2010. urteko urtarrilaren 14a eta abenduaren 3a bitartean, Matinal Cuatro izeneko albistegia aurkeztu zuen. Zuzenean ematen zen Cuatro eta CNN+ kateetan, astelehenetik ostiralera eta 7:00etatik 9:30era.

2012. urtean, Atresmediak Glamour TV moda-saioa zuzentzeko fitxa egin zuen. Programa hori taldearen eta Glamour aldizkariaren arteko lankidetzarekin ekoitzi zen. Programa Nova katean ematen zen eta 2014ra arte iraun zuen.

2016. urtean Divinity kateko Luce tu pueblo saioaren lehen denboraldia aurkeztu zuen.

2019. urteko irailaz geroztik, La 1 kateko A partir de hoy saioan parte hartzen hasi zen, laguntzaile gisa, eta 2020. urtean amaitu zen.

Zutabegile izan da Voguen eta Condé Nast College Spain-eko zuzendaria.

 Parte hartutako saioak 

 1988-1989, Hablando claro, TVE.
 1993-1994, Primer plano, Canal+.
 1995-2005, Lo + Plus, Canal+.
 1996-2002, Magacine, Canal+.
 1992-2005; 2011, Oscar sariak, Canal+.
 2005-2008, Channel n.º4, Cuatro.
 2010, Matinal Cuatro, Cuatro y CNN+.
 2012-2014, Glamour TV, Nova. Directora.
 2016, Luce tu pueblo, Divinity.
 2019-2020, A partir de hoy, La 1.

 Idazle 
2000. urtean Bebé a bordo liburua argitaratu zuen, non haurdunaldian eta amatasunean izandako esperientziak kontatu zituen. Ondoren, Esas mujeres rubias (euskaraz: Emakume ilehori horiek) nobela eta Nueve meses y un día (euskaraz: Bederatzi hilabete eta egun bat) liburua aurkeztu zituen.

Jordi Labanda ilustratzailearekin gazteentzako liburu sorta bat ere argitaratu zuen, Zoé izeneko neskatila bat protagonista zuen La banda de Zoé izenburupean: Los dos mundos de Zoé, Elemental querida Zoé, Esto sí que es Hollywood, I love NY, Zoé y la princesa romana, Sayonara, Zoé, Gatos, espías y rollitos de primavera, Vaya lío en Río, Zoé en Barcelona o Amor y pollo con patatas.

 Lanak 

 Bebé a bordo (2000)
 Esas mujeres rubias 
 Nueve meses y un día 
 La banda de Zoé
 Los dos mundos de Zoé
 Elemental querida Zoé
 Esto sí que es Hollywood
 I love NY
 Zoé y la princesa romana
 Sayonara, Zoé
 Gatos, espías y rollitos de primavera
 Vaya lío en Río
 Zoé en Barcelona
 Amor y pollo con patatas

 Erreferentziak 

 Kanpo estekak 

Kategoria:Asturiarrak
Kategoria:Emakume kazetariak
Kategoria:Espainiako kazetariak
Kategoria:Emakume aurkezleak
Kategoria:Espainiako telebista aurkezleak
Kategoria:Espainiako idazleak
Kategoria:XXI. mendeko emakume idazleak
Kategoria:Gaztelaniazko idazleak